
Për miratimin e programit të veprimit 3-vjeçar për zbatimin e strategjisë minerare

Në mbështetje të nenit 100 të Kushtetutës dhe  të  neneve  8, pika 4, e 56, pika 1, të  ligjit  nr.10 304, datë 15.7.2010 “Për sektorin minerar në Republikën e Shqipërisë”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Drejtimet e zhvillimit të sektorit minerar për periudhën 3-vjeçare (trevjeçare), 2011-2014 janë:
a) Plotësimi dhe përafrimi i vazhdueshëm i legjislacionit minerar me direktivat e Bashkimit Europian, në përshtatje edhe me legjislacionin e fushave të tjera;
b) Forcimi institucional i strukturave përgjegjëse për zbatimin e ligjit në drejtim të promovimit, mbikëqyrjes e monitorimit efektiv të veprimtarisë minerare;
c) Përmirësimi dhe modernizimi i vazhdueshëm i bazës logjistike të institucioneve minerare;
ç) Shfrytëzimi racional i rezervave minerare dhe miradministrimi i kësaj pasurie kombëtare, si një pasuri e papërsëritshme;
d) Monitorimi ambiental i zonave minerare dhe rehabilitimi i mjedisit të minierave të shfrytëzuara dhe të mbyllura;
dh) Kontrolli efektiv për rrezikun minerar;
e) Ngritja cilësore e studim-projektim-zbatimit në veprimtarinë minerare nëpërmjet përfshirjes së burimeve njerëzore të afta profesionalisht, rritjes së vazhdueshme të nivelit profesional të subjekteve që kryejnë veprimtari minerare dhe të vetë institucione minerare;
ë) Aplikimi në veprimtarinë minerare të konceptit të planifikimit territorial, nëpërmjet hartimit dhe përditësimit të hartës gjeologjike, hartës së zonave minerare, hartës metalogjenike të thellësisë, regjistrit kombëtar të pasurive minerare, hartës së promovimit të pasurive minerale;
f) Rivlerësimi i mineraleve të dobishme sipas klasifikimit të Kombeve të Bashkuara (EFG apo të tjera të njohura sot në tregun minerar) për t’i bërë konkrete, të qarta për investitorët në fushën minerare;
g) Monitorimi i vazhdueshëm i veprimtarisë posminerare;
gj) Certifikimi i prodhimeve të industrisë minerare.
2. Zonat minerare, në të cilat do të zhvillohet veprimtaria minerare gjatë periudhës 3-vjeçare (trevjeçare), janë të përcaktuara me koordinata në aneksin 1, bashkëlidhur këtij vendimi.
3. Zonat minerare, të cilat kalojnë në procedurë konkurruese, si dhe zonat e hapura përcaktohen në planin vjetor minerar. Përcaktimi i zonave në zona konkurruese dhe të hapura bëhet në bazë të vlerësimit të strukturave përgjegjëse (AKBN, SHGJSH dhe METE) dhe në përputhje me kërkesat e tabelës për vlerat minimale të sipërfaqes së zonës së lejuar minerare dhe atyre të investimit.
4. Veprimtaria studimore gjeologjike gjatë kësaj periudhe përfshin:
a) digjitalizimin e vazhdueshëm të të dhënave gjeologjike të burimeve minerale, nëpërmjet hartimit dhe transmetimit on-line të gjeoinformacionit organeve vendimmarrëse, grupeve të interesit dhe publikut;
b) monitorimin e vazhdueshëm të ujërave nëntokësorë;
c) rivlerësimin e resurseve minerare, nëpërmjet përgjithësimit të të dhënave komplekse gjeologjike, vlerësimin e planifikimit territorial, miradministrimin e territorit dhe vlerësimin e rrezikut gjeologjik;
ç) realizimin e studimeve dhe të projekteve për emergjencat civile.


5. Zonat minerare të rrezikshme, për të cilat ndalohet dhënia e lejeve minerare, janë të përcaktuara me koordinata në aneksin 2, bashkëlidhur këtij vendimi. Kjo hartë përditësohet nga strukturat përgjegjëse (AKBN, SHGJSH dhe RISHM).
6. Zonat minerare për zhvillimin e veprimtarive minerare publikohen në faqen e internetit të ministrisë përkatëse e në Fletoren Zyrtare dhe pasqyrohen në hartën minerare digjitale.
7. Dhënia e të drejtave minerare për këto zona do të realizohet sipas legjislacionit për dhënien e të drejtave minerare, për zonat e hapura dhe zonat konkurruese, dhe plotësimi i dokumentacionit përkatës do të fillojë pas publikimit të tyre.
8. Produkti vjetor minerar parashikohet me një rritje 5% në vit.
9. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Sipérfagja e parashikuar né programin 3 vjecar éshté 860.56 km?.

Koordinatat e zonave minerare, sipas pércaktimit né tabelén e mésipérme t& kétij aneksi.
publikohen né fagen e internetit t& ministrisé dhe pasqyrohen né hartén minerare digjitale.

Zonat minerare qé programohen t& zhvillohen né periudhén 2011-2014 me koordinatat e plota t&
secilés zong, sipérfaqes dhe llojit té& mineralit, si dhe hartat respektive

